Иван Пейчев
Ний просто ще се…

chitanka.info

Ний просто ще се

съгласяваме

със мнението на простака.

В далечната река

сме длъжни

да бъдем с мнението

на ужасния

неповторим простак.

И няма да се спре

реката

и да умре

със замълчалия,

непостижим,

невиден никога,

невиден извор.

Невиден никога

от хората,

недостигнали

морето

и определящи

посоката

на всичките реки,

посоката

на всичките морета,

и техния

огромен стон

и нашето завръщане

от извори

пресъхнали

и от реки,

които стават нищо

и от морета,

винаги опровергаващи

завръщането,

мрака,

любовта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.